Maren Haugli Tufto

Maren Haugli Tufto (tidligere Maren Haugli; født 3. mars 1985) er en norsk tidligere skøyteløper og syklist. Hun representerte klubben Jevnaker Idrettsforening på skøyter og Ringerike Sykkelklubb på sykkel. Maren Haugli er barnebarn av Sverre Ingolf Haugli, og en yngre søster til Sverre Haugli.
Haugli er norgesmester på skøyter i 2006 og 2009, og har blant annet ett norgesmesterskap på 1500 m (2006) og to på 3000 m (2005 og 2006).


== 2006-sesongen, OL i Torino ==
Hennes internasjonale gjennombrudd kom i europamesterskapet på Hamar i 2006, der hun ble nr. 5. Hun deltok på tre distanser under OL i Torino 2006, med åttendeplass på 5000 m som beste individuelle resultat, og syvendeplass i lagtempo. 4. mars 2006 tok hun sin første pallplassering i verdenscupen, da hun ble nr 3 på 3000 m i Heerenveen, bare slått av Cindy Klassen og Claudia Pechstein. Hun avsluttet sesongen med å bli nr. 5 under VM i Calgary. 


== 2007-2009 ==
Haugli fikk så et par tyngre sesonger, og valgte å trekke seg ut av treningsgruppa til Peter Mueller etter 2008-sesongen, hvor hun blant annet tapte for Mari Hemmer i NM allround, og ikke klarte ikke å kvalifisere seg for 5000 m i EM. Hun begynte å trene sammen med broren Sverre under ledelse av Hans Trygve Kristiansen, med OL 2010 som mål. Allerede i 2009 gikk det bedre, med et nytt norsk mesterskap og deltakelse på 5000 m både i EM og VM.


== OL-sesongen 2010 ==
I 2010-sesongen var hun tilbake på det nivået hun hadde holdt fire år tidligere. Hun klarte ikke å komme seg opp på pallen i OL-sesongen, men ble nummer 5 på 5000 m i OL med tiden 7.02,19, personlig bestenotering på lavlandsbane. Det var hennes beste plassering i et globalt løp på fire år, og hun ble den første kvinnelige norske skøyteløper blant de seks beste i OL siden Bjørg Eva Jensen vant gull i 1980. I EM på Hamar i januar tangerte hun sin beste EM-plassering sammenlagt, og var noen få tidels sekund fra medalje på de to lengste distansene. I NM gikk hun imidlertid en svært dårlig 500 meter, og selv om hun vant de tre andre distansene, ble hun igjen slått av Hemmer i sammendraget. Hun ble imidlertid beste norske kvinne i allround-VM i Heerenveen, med 10.-plass, etter at hun så vidt kvalifiserte seg for 5000 m.


== Sykkel ==
Haugli har også vunnet NM-bronse i sykkel, i lagtempo for Ringerike SK i 2010.


== Karriereslutt ==
I november 2010 fikk hun betennelse i skjoldbruskkjertelen, og var syk helt til april 2012.
Høsten 2012 bestemte hun seg for at hun ikke ville satse videre på sin skøytekarriere.


== Personlige rekorder ==


=== Sammenlagt i Verdenscupen ===
Sort-markert rubrikk = Ikke avholdt konkurranser for sesongen.
– = ikke deltatt på distansen for nevnte sesong.
0 = ikke samlet poeng under nevnte sesong, men deltatt.


=== Karrièrehøydepunkter ===


== Referanser ==


== Eksterne lenker ==
Offisielt nettsted 
(en) Maren Haugli – kategori av bilder, video eller lyd på Commons 
(en) Maren Haugli Tufto – Olympics.com 
(en) Maren Haugli Tufto – Olympic.org 
(en) Maren Haugli Tufto – Olympedia 
(en) Maren Haugli Tufto – Sports-Reference (OL-resultater – arkivert) 
(en) Maren Haugli Tufto – Speedskatingbase.eu 
(en) Maren Haugli Tufto – SpeedSkatingNews.info 
(en) Maren Haugli Tufto – SpeedSkatingStats.com Skøyter(en) Maren Haugli på Jakub Majerski's Speedskating database (Adelskalender distanser og sammenlagt)
(en) Maren Haugli på ISU sine nettsider. (noen resultater)
(en) Maren Haugli på SpeedskatingResults.com (personlige rekorder og resultater)
(en) Maren Haugli på The-Sports.org (noen resultater)
(nl) Maren Haugli på Effesport.nl (noen resultater)
«Turin 2006 Winter Olympics – Athletes : Maren Haugli» (engelsk). sports.yahoo.com/olympics/torino2006. Arkivert fra originalen 31. juli 2012. Besøkt 20. juli 2015. 
«Maren Haugli» (engelsk). Skateresults.com. Arkivert fra originalen 20. januar 2008. Besøkt 20. juli 2015. Bilder(en) Bilder av Maren Haugli på SpeedSkatingPhotos.info/DesgPhoto.com
Bilder av Maren Haugli på speedskatingphotos-by-bisethSyklingMaren Haugli på Merida Rittranking.no